recursal/SuperWikiNEXT-32B huggingface dataset:
Ратко Рудиќ во 2012 година
**Ратко Рудиќ** (хрватски: *Ratko Rudić*; р. 7 јуни 1948

 во Белград) — хрватски тренер во ватерполо и некогашен ватерполист, а во моментот е селектор на бразилската ватерполо репрезентација.

Вкупно во играчката и тренерската кариера има освоено 64 трофеи, од кои 19 на клупско ниво и 45 на репрезентативно ниво вклучувајќи 18 златни на највисоко европско и светско и олимписко ниво. Како играч и тренер 11 пати бил учесник на олиписките игри во периодот од 1968 до 2012 година што претставува апсолутен рекорд во хрватскиот спорт. Неговиот татко бил воен пилот со служба во Белград, па поради тоа е роден во главниот град на Југославија. Играчката карера му траела 20 години од кои 18 во сенироска конкуренција од кои 1959-1960 бил член на Јединство од Задар, од 1961- 1971 година бил член на Јадран од Сплит и во белградски Партизан од 1971-1981 година, како и за јуниорската и сениорската репрезентација на СФРЈ.Во периодот на од 1968-1981 година за југоловенската репрзентација забележал 297 настапи и постигнал 80 голови.Како играч освоил 26 трофеи од кои 17 се на клупско ниво и 9 на репрезентативно ниво.
Сателитска снимка на атолот.
**Пингелап** е атол и општина во сојузната држава Понпеј во Микронезија. Атолот е составен од три острови: Пингелап, Сукору и Даекаје. Островите се поврзани со гребен и во средината има лагуна. Населен е само островот Пингелап. Целиот атол има вкупна површина од 1.8 км2. Населението на атолот зборува на пингелапски јазик, кој го зборуваат околу 250 жители.

Наводи
------

1. ↑  Damas, David (1994). *Bountiful Island: A Study of Land Tenure on a Micronesian Atoll*. Wilfrid Laurier University Press. ISBN 0-88920-239-7.
2. ↑  Damas, David (1985). „Pingelap Politics and American-Micronesian Relations". *Ethnology*. Ethnology, Vol. 24, No. 1. **24** (1): 43–55. doi:10.2307/3773489. JSTOR 3773489.

Координати: 6°13′5″N 160°42′10″E﻿ / ﻿6.21806° СГШ; 160.70278° ИГД﻿ / 6.21806; 160.70278

Поврзано
--------

* Микронезија
* Понпеј

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 234317683
* GND: 4446510-5

 |

 |
Предлошка:Историје 

**Северна Босна**, **Кралство Босна** (германски: *Кönigreich Bosnien*), или **дел од Кралството Босна** ( латински: *Regni Bosniae Pars*), била територија под управа на Хабсбуршката монархија помеѓу 1718 и 1739 година. Со Пожаревачкиот мир во 1718 година, областа била одвоена од отоманскиот босански пашалук и припоена кон Хабсбуршката монархија. Територијата ги опфаќала Семберија и Посавина, односно областа по десниот брег на реката Сава. По Белградскиот мир од 1739 г. година, оваа област повторно станала дел од Отоманската империја или босанскиот пашалук.

Наводи
------

1. ↑  Đurđev, Branislav (1953). *Revue de philologie orientale et d'histoire des peuples yougoslaves sous la domination turque*.
2. ↑

Надворешни врски
----------------

* Стара карта на Северна Босна

Предлошка:Хабзбуршке крунске области
**„Смешна девојка"** (англиски: *Funny Girl*) — филм од 1968 година, режиран од Вилијам Вајлер (William Wyler) по сценариото на Изобел Ленарт (Isobel Lennart), засновано врз нејзината книга. Всушност, филмот претставува екранизација на истоимениот мјузикл од 1964 година во кој, исто така, играла Стрејсенд. Главните улоги ги играат: Барбра Стрејсенд (Barbra Streisand), Омар Шариф (Omar Sharif) и Кеј Медфорд (Kay Medford). За својата улога, Стрејсенд била наградена со „Оскар" за најдобра женска улога, како и со повеќе други награди. Филмот се смета за еден од најдобрите филмски мјузикли во историјата.

Синопсис
--------

Во филмот се прикажува животот на славната американска комичарка и забавувачка од почетокот на 20. век, Фани Брајс (ја игра Стрејсенд). Најпрвин е прикажан нејзиниот пат до славата, како една од девојките на Зигфилд, а потоа и останатиот дел од нејзината кариера, особено односот со претприемачот и комарџијата Ник Арнстајн (го игра Шариф).

Наводи
------

1. ↑  Filmovi Barbre Streisand: Smiješna djevojka, američki film (1968.) - Zlatno doba Hollywooda (пристапено на 19.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Паола Де Лука** (родена на 18 ноември 1966 година) е италијански прогнозер на луксузни трендови позната по создавањето книга за трендови за глобален дизајн на накит. Работела и како дизајнер на накит и е директор за дизајн на Рио Тинто Дајмондс од 2010 година.

Де Лука е основач на компанија за истражување и креативна интелигенција која спроведува проекти за клиенти во глобалниот луксузен сектор. Де Лука води проекти за дизајн и едукативни програми за купувачи и владини организации и организира семинари за прогнозирање на глобални трендови за дизајн на накит на меѓународни саеми.

Била пионер во извештаите за прогнозирање на трендови за дизајн на накит, кои ги започнала како внатрешно истражување додека работела за Уно Ерре, водечки италијански златар и производител. Де Лука студирала златарство, метализација, мода и уметнички дизајн во Рим пред да се пресели во Њујорк во раните 20-ти. Таму работела како директор за мода и дизајн за Уно Ерре и други брендови како што е Фенди.

Кариера
-------

Де Лука ги следи своите корени како дизајнер на накит до нејзиното воспитување и образование во Рим. 

Де Лука основала истражувачка компанија главно фокусирана на глобалните трендови за дизајн на накит, во партнерство со фирма од Лондон, во 2002 година.

Наводи
------

1. ↑  „Paola De Luca trend forecasting for Vicenza Fair". 2 October 2011.
2. ↑  „Paola De Luca, Jewellery Style Trends, TJF Trend Book 2011, Jewellery News". *jewelleryoutlook.com*.
3. ↑  „Q & A with the futurist: Paola De Luca talks trends for 2017". *www.diamondswithastory.com*. Архивирано од изворникот на 2016-11-09. Посетено на 2023-03-21.
| **Северен КејпNoord-KaapMntla-Koloni** |
| --- |
|  |
|
|
| **Површина** | 361,830 км2 |
| **Население** | 822,726 |
| **Јазици**: | африканс (70%)цвана (20%)коса (6,5%) |
| **Раси**: | обоени (51,6%)црнци (35,7%)белци (12,4%)Азијати (0,3%) |
| **Главен град**: | Кимберли |
| **Најголем град**: | Кимберли |
| **Премиер**: | Елизабет Дипуо Петерс(АНК) |
|  |

**Северен Кејп** е голема, но ретко населена покраина во Јужноафриканската Република. Таа е создадена во 1994 година, кога покраината Кејп беше разделена. Седиште на Северен Кејп е Кимберли.

Оваа покраина го вклучува и меѓуграничниот национален парк Калахари-Гемсбок, кој се простира и во Боцвана. Исто така ги вклучува и водопадите Ауграбис и регионите со рудници за дијаманти во Кимберли и Алекзандер Беј. Регионот Намакваланд (на запад) е познат по намакваландските Бели Ради. Градовите Де Ар и Колсбург (на југ) се дел од Големиот Кару и се главни транспортни јазли меѓу Јоханесбург, Кејптаун и Порт Елизабет. Реката Орање тече низ покраината, формирајќи ја границата со покраината Фристејт (на југоисток) и со Намибија (на северозапад). Оваа река се користи најмногу за наводнување на многу лозови насади блиску до Апингтон. Таа е мошне важна за оваа сува покраина. Куруман е познат по "окото" на Куруман.

|  |  |  |  |  |
| --- | --- | --- | --- | --- |
| 

| * п
* р
* у
Покраини во Јужноафриканската Република |
| --- |
|  |
| 
* Гаутенг
* Западен Кејп
* Источен Кејп
* Квазулу-Натал
* Мпумаланга
* Лимпопо
* Северен Кејп
* Северозападна
* Фри Стејт

 |  |

 |
**Панче Михаилов Санев** ( 1925
 во Штип — 17 април 1945

 во Хрватска) — македонски партизан, борец за слобода на Македонија и учесник во НОВ.

Животопис
---------

Од Штип сѐ преселил во Скопје. Завршил основно училиште. Како активист на напредното движење бил примен за член на Комунистичката партија на Македонија. Учествувал во разни акции против окупаторот и собирал материјална помош за партизаните. Работел во опфаќање на нови приврзаници во НОВ, особено од редовите на младината. Во јуни 1944 година стапил во редовите на НОВ и учествувал во завршните операции за ослободувањето на Македонија. Во Земун со успех завршил воена и политичка обука. Станал политички комесар на чета. Потоа учествувал во пробивот на Сремскиот фронт. Во една од многубројните битки, загинал на 17 април 1945 година.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 127. На `|first=` му недостасува `|last=` (help)
**„Раткина неволја"** (*Радкина неволя*) — песна на македонскиот поет Коле Неделковски, дел од поетската збирка „Молскавици", објавена во 1940 година, во Софија. Пред излегувањето на „Молскавици", песната „Раткина неволја" претходно веќе била објавена во списанието „Илустрација Илинден" (Илустрация Илиндень), кн. 2/102, година XI, февруари 1939, стр. 7. Притоа, верзијата објавена во стихозбирката малку се разликува од верзијата во списанието. Така, недоволно функционалниот стих од списанието: „и застана в бели двори" во збирката е заменет со: „та си седна в бели двори"; бугарскиот книжевен облик „удари" во стихот „прво либе ти удари?" е заменет со зборот „удрила"; турскиот збор „инсан" во стихот: „сиот инсан што запусте" е заменет со зборот „народ".

Анализа на песната
------------------

Во духот на народната поезија, песната е напишана во форма на разговор меѓу гората и Ратка. Притоа, гората ги слуша пискотниците на девојката и ја прашува: „каква мака ми те мачи / леле, Радо, клето срце...", а Ратка одговара дека ја мачи „тоа, леле, пусто ропство / сиот народ што зпаусте".

Наводи
------

1. ↑  Тодор Димитровски, „Белешки", во: Коле Неделковски, *Стихови*. Кочо Рацин, Скопје, 1958, стр. 86.
2. ↑  Тодор Димитровски, „Коле Неделковски (1912 — 1941)", во: Коле Неделковски, *Песни*. Македонска книга, Скопје, 1967, стр. 8.
Северниот Крст, обележан со зелено на бела основа.
**Северен Крст** — астеризам на северната небесна полутопка во соѕвездието Лебед. Зафаќа многу поголема површина од соѕвездието Јужен Крст и се состои од најсјајните ѕвезди на Лебед — Денеб, Садр, Џена, Фаварис и Албирео. „Главата" на крстот, Денеб, воедно е дел и од астеризмот Јужен Триаголник.

Како и Јужниот Триаголник, Северниот Крст е показател за годишните времиња. Околу полноќ крстот се наоѓа право врз набљудувачот на средносеверна географска должина во текот на летните месеци; може да се забележи напролет, ако се погледа кон исток во раните утрински часови. Наесен крстот се гледа навечер на запад сè до ноември. Никогаш не се спушта под хоризонтот, или над 45° СГШ, туку при најниската точка се допира со северниот хоризонт во места како Минеаполис, Монтреал и Торино. Од јужната полутопка се гледа наопачки и ниско на небото во текот на зимските месеци.

Во ѕвездениот атлас *Уранометрија* (XVII век) Јохан Бајер вели дека Алфа, Бета и Гама Лебед го образуваат дирекот на христијански крст, додека пак Делта и Епсилон ја сочинуваат накрсната греда. Променливата ѕвезда P Лебед тогаш се сметала за телото на Христос.

Составни ѕвезди
---------------

| Име | Бајерова ознака | Прив.величина | Сјајност(× Сончеви) | Спект. тип | Оддалеченост(сг) |
| --- | --- | --- | --- | --- | --- |
| Денеб | α Лебед | 1,25 | 200.000 | A2 | 2615 ± 215 |
| Џена | ε Лебед | 2,48 | 52 | K0III-IV | 72 |
| Фаварис | δ Лебед | 2,87 | 76 | B9 III + F1 V | 170 |
| Садр | γ Лебед | 2,23 | 33.000 | F8 Iab | 1600 |
| Албирео | β Лебед | 3 | 1.200 | K2II | 430 |

Поврзано
--------

* Летен Триаголник
* Голема Кола
* Зимски Триаголник
* Зимски Шестаголник
* Небесно Пазариште
* Јужен Крст

Наводи
------

1. ↑  Wagman, Morton (2003). *Lost Stars: Lost, Missing and Troublesome Stars from the Catalogues of Johannes Bayer, Nicholas Louis de Lacaille, John Flamsteed, and Sundry Others*. Blacksburg, Virginia: The McDonald & Woodward Publishing Company. стр. 131. ISBN 978-0-939923-78-6.

Надворешни врски
----------------

* Северниот Крст: ’Рбетот на Млечниот Пат — EarthSky (англиски)
* Северен Крст — Водич низ соѕвездијата (англиски)
**Амфакситида** била старомакедонска област што го зафаќала тесниот појас долж двете страни на долниот тек на реката Вардар, од Демиркаписката Клисура до Егејското Море. Во времето на Филип V (II век п. н.е.), Амфакситида е една од петте области кои во Тесалоника коват сребрени и бакарни монети. Според Хомер, во времето на Тројанската војна оваа област била централна пајонска територија од каде што (од градот Амидон) Пајонците тргнале во одбрана на Троја.

Во железното време, особено во VII и VI век п.н.е. во оваа област била создадена исклучително силна локална културна група со центар во Валандовско-гевгелискиот регион, позната како „*Долновардарска*" или „*Гевгелиска група*". Од тоа време датираат некрополите во: Дедели – Валандово, Зелениште - Валандово, Лисичин Дол – Марвинци, Бишов Јавор – Смоквица, Сува Река – Гевгелија, Милци – Гевгелија, како и некои некрополи на денешната грчка страна (Чаушица, Бохемица и др.). Според Херодот, во VI век п.н.е. оваа област сè уште била позната како пајонска земја.

Веќе во V век п.н.е. Тукидид ја спомнува Амфакситида како македонска област со четирите града (Идомене, Гортинија, Еуроп и Аталанте), кои се нашле на патот на походот на тракискиот војсководец Ситалк во Македонија, (429 п.н.е).

Бројните археолошки остатоци од градски населби од предримско време на Исар-Марвинци, Вардарски Рид – Гевгелија и во околината на Кукуш упатуваат на можноста за нивно идентификување со старите македонски градови Идомене, Гортинија и Еуроп.

Наводи
------

1. ↑  Ф. Папазоглу, Македонски градови у римско доба, Скопје, 1957
2. ↑  *Македонски историски речник*. Скопје: ИНИ. 2000. стр. 25. ISBN 9989-624-46-1. На `|first=` му недостасува `|last=` (help)
3. ↑  *И. Микулчиќ, Антички градови во Македонија, Скопје, 2003*
4. ↑  *В. Соколовска, Исар Марвинци и Повардарјето во античко време, Скопје, 1986*
5. ↑  *Thucydides, 4 vols. Harvard Univessity Press, 1958*
6. ↑  *група автори, Вардарски рид, Скопје, 2005*

Надворешни врски
----------------

* АМФАКСИТИДА Архивирано на 27 јануари 2021 г.
* Амфакситида/Amphаxitis

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Области во Античка Македонија |
| --- |
|  |
| Долна Македонија | 
* **Области**: Алмопија **·**  Антемунт **·**  Амфакситида **·**  Анатемунт **·**  Бисалтија **·**  Ботиаја **·**  Ботика **·**  Едонида **·**  Еордеја **·**  Мигдонија **·**  Крестонија **·**  Крусида **·**  Пиерида **·**  Пиерија

* **Градови**: Ајнеја **·**  Алтус **·**  Антемунт **·**  Ематија **·**  Кис **·**  Мелисург **·**  Терма **·**  Тесалоника **·**  Халија **·**  Синд **·**  Стрепса **·**  Халастра **·**  Хераклестида

 | Сонцето од Кутлеш |
|  |
| Горна Македонија | 
* **Области**: Дасаретија **·**  Девриоп **·**  Елимеја **·**  Линкестида **·**  Одомантика **·**  Орестида **·**  Пајонија **·**  Параваја **·**  Парорбелија **·**  Пелагонија **·**  Синтика **·**  Тимфаја

* **Градови**: Аијана **·**  Арг Орестидски **·**  Елимеја **·**  Кајсареја

 |

 |
Портаикоскиот мост. 
**Портаикоскиот мост** (грчки: *Γέφυρα Πορταϊκού*) ― камен мост од отоманската ера над реката Портаикос во префектурата Трикала, Тесалија, Грција.

Мостот се наоѓа на 22-от километар од магистралниот пат Трикала–Арта, во близина на селото Пили. Изграден бил во 1514 година од митрополитот на Лариса, Свети Висарион, а до 1936 година бил единствениот начин за поврзување на Тесалиската рамнина со населбите на планинскиот ланец Пинд, преку блискиот премин Порта. Тој останува вториот по големина мост од пред 20 век во Тесалија до денес.

Мостот се состои од единечен полукружен лак со распон од 28 м. Мостот е изграден од шут, освен полицата, која е изградена од делкан песочник. Мостот го задржува својот првичен облик, освен за одржување во текот на годините, што вклучувало реконструкција на парапетот.

Наводи
------

1. 1 2  Lazaros Deriziotis. „Γέφυρα Πορταϊκού: Περιγραφή" (грчки). Hellenic Ministry of Culture. Архивирано од изворникот на 2021-01-30. Посетено на 27 ноември 2021.
 

39°27′38″ N; 21°36′02″ E﻿ / ﻿39.46050° СГШ; 21.60043° ИГД﻿ / 39.46050; 21.60043
Карта на Северниот Канал
**Северен Проток** или **Северен Канал** (англиски: *North Channel* или *Straits of Moyle*, ирски и гелски: *Sruth na Maoile*), порано: **Ирски Проток** — проток помеѓу североисточна Ирска и југозападна Шкотска. Протокот е дел од морската област официјално наречена „Внатрешни мориња кај западното крајбрежје на Шкотска" од страна на Меѓународната хидрографска организација (IHO).

Најдлабокото место во протокот е наречено Бофортова Бразда (*Beaufort's Dyke*). Протокот го поврзува Ирското Море со Атлантскиот Океан и, како таков, бил привлечно место за гусарите, кои ги ограбувале британските трговски бродови што обезбедувале залихи во војните сè до XIX век. Во 1778, за време на Американската војна за независност во протокот се одиграла поморска битка помеѓу бродот „Рејнџер" на американскиот капетан Џон Пол Џонс и бродот „Дрејк" на британската морнарица. Денес преку протокот сообраќаат голем број на траекти.

Во 2007 е доставен план за изграба на 34-километарски железнички мост или тунел преку протокот, кој ќе ја поврзува Северна Ирска со остатокот од Велика Британија на трошок од 3,5 милијарди фунти.

Поранешно име на протокот е „Ирски Канал" (*Irish Channel*).

Поврзано
--------

* Светигеоргиев Проток

Наводи
------

1. ↑  англ. *Inner Seas off the West Coast of Scotland*
2. ↑  „Граници на океаните и морињата, III издание" (PDF). Меѓународна хидрографска организација. 1953. Архивирано од изворникот (PDF) на 2011-10-08. Посетено на 7 февруари 2010. (англиски)
3. ↑  „Предложен мост до Северна Ирска". *БиБиСи Вести*. БиБиСи. 22 август 2007. Посетено на 9 октомври 2011. (англиски)
4. ↑  A Friend (1824). *Glympses Across the Irish Channel*.
5. ↑  Old Sailor (1820). *A view of the British and Irish fisheries:*. стр. 74.
6. ↑  Rooke, John (1838). *Geology as a science applied to the reclamation of land from the sea*. стр. 41.

Координати: 55°03′27″N 5°37′19″W﻿ / ﻿55.05750° СГШ; 5.62194° ЗГД﻿ / 55.05750; -5.62194
Мики Рурк се појавува во филмот
**„Портата на рајот"** или **„Рајската порта"** (англиски: *Heaven's Gate*) - американски филм од 1980 година, во режија на Мајкл Чимино (Michael Cimino). Главните улоги ги толкуваат: Крис Кристоферсон (Kris Kristofferson), Кристофер Вокен (Christopher Walken), Џон Харт, (John Hurt), Сем Вотерстон (Sam Waterston), Бред Дуриф (Brad Dourif), Изабел Ипер (Isabelle Huppert), Џозеф Котен (Joseph Cotten), Џеф Бриџис (Jeff Bridges), Рони Хокинс (Ronnie Hawkins), Пол Косло (Paul Koslo), Џефри Луис (Geoffrey Lewis), Ричард Масур (Richard Masur), Розана Вела (Roseanne Vela) и Мери Кетрин Рајт (Mary Catherine Wright). Ова е првиот филм на Чимино снимен по големиот успех со „Ловец на елени". Филмот, чија интегрална верзија трае 3,5 часа, се одликува со извонредна фотографија (дело на Вилмош Жигмонд), како и со детална сценографија и костимографија кои верно го одразуваат духот на времето. Автор на музиката е Дејвид Менсфилд.

Синопсис
--------

Во реонот Џонсон, во Вајоминг, кон крајот на 19 век, шерифот Џејмс Ејверил (го игра Кристоферсон) се обидува да ги заштити доселениците-земјоделци од богатите сточари. Џејмс е вљубен во Ела Вотсон (ја игра Ипер), која води јавна куќа, а за нејзината љубов се бори со платениот револвераш Нејтан Чемпион (го игра Вокен). Сточарите се организираат и прават список за ликвидирање на 125 селани. Еден од изнајмените револвераши е Нејтан, но тој почнува да ги преиспитува своите постапки откако тројца платеници ја силуваат Ела и ги убиваат нејзините девојки. Џејмс убива еден од силувачите и ја моли Ела да го напушти местото, но таа тврдоглаво одбива да се исели од својот имот. Ела, која дотогаш го искористува Нејтан, ја прифаќа неговата понуда за брак, а тоа го налутува Џејмс. Сакајќи да ја избегне борбата со сточарите, градоначалникот го отпушта шерифот. Тогаш, водачите на сточарите решаваат да го убијат Џејмс за да ги заплашат останатите. Меѓутоа, жителите се организираат, решени да им се спротивстават на злосторниците...

Наводи
------

1. ↑  HRT (пристапено на 15.5.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Пакт Рибентроп-Молотов** - меѓународен договор - формален пакт за ненапаѓање помеѓу нацистичка Германија и Сојузот на Советските Социјалистички Републики (СССР) потпишан на 23 август 1939 година, додека во реалноста тоа било, во согласност со тајниот дополнителен протокол, додаток на официјалниот договор и вистинската цел на пактот - а тоа било поделба на териториите или наложување на автономност врз суверените држави: Полска, Литванија, Латвија, Естонија, Финска и Романија од страна на СССР и нацистичка Германија.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 217158755
* GND: 4011957-9
* NDL: 00577064
* NKC: unn2007415075

 |

 |
**Панче Тодоров Неделковски** ( 1924
 Усје, Скопје ― 12 април 1945

 во Будровци, Хрватска) — македонски партизан, револуционер, борец за слобода на Македонија и учесник во НОВ.

Животопис
---------

Произлегува од сиромашно семејство. Завршил основно училиште, а потоа се занимавал со земјоделство. По ослободувањето на Скопје стапил во веќе прославената Шеснаесеттата македонска ударна бригада со која заминал за Косово. Таму учествувал во бројните борби за ликвидирањето на одметнатите балистички банди. Во близината на Белград со успех ја завршил воената настава и потем се вклучил со својата единица во борбите за пробив на Сремскиот фронт. Во нападот на 12 април 1945 година бил во првите борбени линии. Се пројавил со храброст при пробивот на германските укрепени позиции. Меѓутоа, во борбата за Будровци бил погоден од непријателски рафал. Загинал пред дефинитивното ослободување на Југославија.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 102. На `|first=` му недостасува `|last=` (help)
**Нередите во Англија** се нереди кои започнале на 6 август 2011 година во лондонскиот кварт Тотенхем и завршиле на 11 август истата година. Како причина за нередите било убиството на Марк Даган при неговото апсење. Нередите биле проследени со насилство, грабежи и опожарување на продавниците и автобусите.

Во ноќта на 6 август 2011 година избувнале нереди во кои биле запалени две полициски возила и двокатен автобус. Според очевидци, околу 400 до 500 луѓе дивееле по улиците во Тотенхем, потоа ги блокирлае сите полициски станици, по што полицијата испратила засилување во тој дел од градот. Британските медиуми јавувиле дека во нападите биле повредени осум полицајци. За справување со демонстрантите, полицијата интервенирала со специјалните сили.

На 8 август 2011 година немири и грабежи се случиле во Бирмингем, Ливерпул, Нотингем, Бристол и Медвеј. Повеќе од 1.100 лица биле уапсени од почетокот на нередите,.

Во одговор на инцидентите, премиерот Дејвид Камерон, Министерот за внатрешни работи Тереза ​​Меј, градоначалникот на Лондон Борис Џонсон и водачот на опозицијата Ед Милибанд го прекинале својот одмор и се вратиле во Лондон. Тоа беше најавено дека Парламентот ќе заседава на 11 август за настанатата ситуацијата.

Така, започнувајќи од 15 август, околу 3.100 лица биле уапсени, од кои повеќе од 1.000 биле обвинети. Вкупно биле издаени 3.443 пријави за кривични дела во Лондон.

Од немирите загинале пет луѓе, а најмалку 16 биле повредени. Се проценува дека од нередите била направеба имотна штета од £ 200,000,000.

Наводи
------

1. ↑  „Повеќе од 40 уапсени по нередите во Лондон". Посетено на 2011-08-10.[*мртва врска*]
2. ↑  „Violence, rioting and looting breaks out across England". *BBC News*. 9 August 201. Посетено на 9 August 2011.
3. ↑  „Chapeltown shooting: Police tackle 'pockets of disorder'". *BBC News*. 9 August 2011. Посетено на 9 August 2011.
4. ↑  „Cars set alight during disturbances in Medway towns". *BBC News*. 9 August 2011. Посетено на 9 August 2011.
5. ↑  „Unrest spreads to Leeds and Birmingham". *Channel4.com*. 9 August 2011. Посетено на 9 August 2011.
6. ↑
7. ↑  Danica Kirka & Jill Lawless. „UK PM Recalls Parliament as London Continues to Burn". Jakarta Globe. Посетено на 10 August 2011.
**Пантелеј Митков** (роден на 24 јули 1929

 година во Охрид) — македонски архитект и урбанист.

Животопис
---------

Дипломирал на Архитектонскиот отсек на Техничкиот факултет во Скопје во 1955 година). Докторирал на Природно-математичкиот факултет во 1980 година. Како проектант работел во Републичкиот завод за убанизам во Скопје и во Институтот за просторно планирање во Охрид. Претежно се занимавал со просторно и урбанистичко планирање, а се пројавува и како архитект проектант. 

Позначајни реализирани објекти: 

* хотелот „Астра" во месноста Св. Стефан во Охрид (1956);
* Студентско одморалиште во Охрид (1963);
* хотелот „Десарет" во Пештани (1971).

Од областа на урбанизмот: 

* деталниот урбанистички план на стариот дел од градот Охрид (1967).
* изработка на Просторниот план на Македонија (1982).

Наводи
------

1. ↑  Ристовски, Блаже, уред. (2009). „*Митков*". *Македонска енциклопедија*. , книга II (М-Ш). Скопје: МАНУ. стр. 965. Text "series
" ignored (help)
**Англиската воена мисија при Главниот штаб на НОВ и ПОМ** (дејствувала во периодот од септември 1943 до 24 јуни 1945). Во септември 1943 г. британската Служба за специјални операции (СОЕ) испратила две воени мисии на територијата на Македонија што требало да се придружат на Главниот штаб на НОВ и ПОМ во Црвена Вода. 

* Првата мисија, со кодирано име Monkeywrench, била предводена од Џорџ Квајн,
* Втората мисија, со кодирано име Mulligatawny, била предводена од Мостин Дејвис.

Текот на мисијата
-----------------

Членовите на двете мисии биле спуштени на територијата на Албанија кај селото Лење. Мисијата била раководена од капетанот Мостин Дејвис при силите на Бали Комбетар. Истиот ден се спуштила и мисијата на мајорот Џорџ Квајн. При крајот на септември двете мисии дошле на територијата на Македонија. По добиената директива од Сојузничката команда на Средниот Исток во Каиро, на 5 октомври 1943 г. мисијата на Мостин Дејвис пристигнала во Главниот штаб на НОВ и ПОМ во селото Црвена Вода, каде што претходните денови пристигнала и мисијата на Џорџ Квајн.

Со истата наредба Џорџ Квајн бил одреден за шеф на Англиската воена мисија при Главниот штаб на НОВ и ПОМ. Тие биле сведоци на борбите на единиците на НОВ и ПОМ за ослободување на Кичево и Дебар. До крајот на војната седум британски воени мисии биле испратени во поголемите единици на НОВ и ПОМ и директно следеле и го известувале својот штаб во Каиро за борбата на македонските партизани. Нивна задача била да се запознаат со НОВ во Македонија, под чие раководство се водела војната и кои се нејзините цели. Првите количества британско оружје пристигнале на 7 октомври 1943 година.

По Ослободувањето мисиите се префрлиле во Скопје, дел од нив биле евакуирани, а дел останале да известуваат за настаните во Македонија. 

Британските мисии на територијата на Вардарскиот дел на Македонија се задржале до јуни 1945 г. кога бил отворен првиот Британски конзулат (24 јуни 1945). Прв британски конзул по Ослободувањето бил Леонард Артур Скоуп.

Присуството на мисиите при Главниот штаб на НОВ и ПОМ значело и признавање на придонесот на НОВ и ПОМ во заедничката борба на Антихитлеровата коалиција против силите на Оската.

Наводи
------

1. 1 2 3 4  *Македонски историски речник*. Скопје: ИНИ. 2000. стр. 28. ISBN 9989-624-46-1. На `|first=` му недостасува `|last=` (help)
2. ↑  Д-р Тодор Чепреганов, Британската управа за специјални операции (СОЕ) во Македонија: Британските воени мисии во Македонија (1942–1945), Скопје, 2001;
3. ↑  Велика Британија и Македонија. Документи 1942–1945. Избор, превод и редакција д-р Тодор Чепреганов, Скопје, 2000.
Англиската променада, веднаш до плажата
Поглед од ридот Шато
**Англиската променада** или **Англиското шеталиште** (француски: *Promenade des Anglais*, никардски: *Camin deis Anglés*) е познато шеталиште долж Средоземното Море кај Ница, Франција.

Историја
--------

Плажа во Ница
Пред Ница да биде урбанизирана, брегот на Ница бил опграден со плажи. Првите куќи се наоѓале на повисоко ниво, оддалечени од морето.

Почнувајќи од втората половина на 18 век, Англичаните доаѓале во Ница да го поминуваат зимскиот период, уживајќи во панорамата долж брегот. Кога особено силната зима донела наплив на просјаци во Ница, некои од богатите Англичани предложиле корисен проект за нив: изградба на шеталиште (*chemin de promenade*) долж морето.

Градот Ница, заинтересиран од проектот за шеталиштето, силно се заложил за негова изградба. Шеталиштето најпрвин било наречено „Англиски пат„ (*Camin deis Anglés*). По припојување на Ница од Франција во 1860 името било заменето со францускиот назив Англиска променада (*La Promenade des Anglais*).

Денес
-----

За месните жители, Англиската променада едноставно е позната како Променада (*Promenade*) или уште пократко Пром (*La Prom*). Во неделите може да се видат многу велосипедисти, детски колички и цели семејства долж шеталиштето. Исто така станало омилено место за скејтерите.

Бројни настани се одржуваат на шеталиштето, како што се годишниот карневал, битката на цвеќињата и други.

Променадата било местото каде се одржал екипниот хронометар на Тур де Франс 2013, кој се одржал на 2 јули 2013.

Координати: 43°41′26″N 7°14′45″E﻿ / ﻿43.69056° СГШ; 7.24583° ИГД﻿ / 43.69056; 7.24583
Пипи Долгиот Чорап во Холандија
**Пипи Долгиот Чорап** (шведски: *Pippi Långstrump*; целосно име: *Pippilotta Viktualia Rullgardina Krusmynta Efraimsdotter Långstrump*) — главниот лик на истоимениот роман на шведската писателка Астрид Линдгрен. Пипи била именувана по ќерката на Линдгрен, Карин, која побарала од нејзината мајка убава приказна кога таа страдала од пневмонија.

Пипи е необично девојче. Таа е најсилната во светот, има пеги на лицето и црвените плетенки ѝ стојат во вис, груба е и нема животно искуство. Таа пораснала без родители и живее во куќа наречена вила Вилекула, заедно со нејзиниот забележан коњ и нејзиниот мајмун наречен Господин Нилсон (шведски: *Herr Nilsson*). Нејзината мајка е во рајот, а нејзиниот татко Ефрем Долгиот Чорап е крал на црнците на тихоокеанскиот остров Курекуредутон, а Пипи е сопственик на куфер полн со златници.

Историја
--------

Во зимата 1941 година, седумгодишната ќерка на Астрид Линдгрен страдала од пневмонија и ја замолила нејзината мајка да ѝ ја раскаже приказната за Пипи Долгиот Чорап — лик кој таа го измислила. Линдгрен започнала да раскажува приказни што ги воодушевиле Карин и нејзините мрзливи другарки. Во март 1944 година, кога Линдгрен ја истегнала ногата и морала да се одмори поради тоа, одлучила да пишува приказни за Пипи. За нејзиниот 10-ти роденден во мај 1944 година, нејзината ќерка Карин добила подарок серија приказни.

Откако била одбиена од издавачката куќа „Бониерс АД", книгата за Пипи Долгиот Чорап била објавена од „Рабен и Сјогрен" во ноември 1945 година. Таа била придружена со уште два романа и бројни раскази и сликовници.

Наводи
------

1. ↑  „Pippi Longstocking Summary | Book Reports". *www.bookreports.info*. Посетено на 2021-05-14.

Надворешни врски
----------------

* Матична страница
* 

* Пипи Долгиот Чорап на Ризницата ?
*
**Алекс Кореча** (11 април 1974) е поранешен шпански тенисер. Тој бил двапати финалист на Ролан Сеул во натпреварот, и е освојувач на бронзен медал на Олимписките игри 2000 година.

Кариера
-------

Алекс Кореча освоил мастер куп  во 1998 година, а во 1999 година достигна највисоко сместување на рејтинг во својата кариера. Одиграл клучна улога во освојувањето на првиот Дејвис Куп  за Шпанија, во 2000 година. година. На Олимписки игри во Сиднеј во 2000 година заедно со сонародникот Албертом Костом освоил бронза во конкуренција со машки парови.

Кореча се повлекол од професионалниот тенис 24 септември 2005 година. Во својата кариера тој вкупно има освоено 17 поединечни титули, 3 титула во конкуренција на парови. По тенис кариерата бил тренер на Британската тенисерка  Енди Марија од април 2008 година. до 29 март 2011 година. кога тие се одлучиле да го прекинат договорот за тренирање. На крајот на 2011 година бил избран за тренер на репрезентацијата на Дејвис Куп тимот во Шпанија.

Од 2015 година тој соработува со Еуроспорт и прави интервјуа со тенисерите послем нивните турнири.

Наводи
------

1. ↑  „Blic:Aleks Koreča novi selektor Dejvis kup reprezentacije Španije". sport.blic.rs. Посетено на 15 јуни 2012.
**Александар Кировски** (25 декември 1990 година) е српски пензиониран фудбалер, кој играше како голман. Кировски е со македонско потекло.

Клупска кариера
---------------

Кировски ја започна својата кариера во Земун во сезоната 2008–09. Тој бил прв избор на голман три сезони, со речиси 100 официјални настапи за клубот. Кировски потоа поминал две сезони во Црвена ѕвезда од Белград, пред да се врати во Земун во летото 2013 година. Кировски бил избран за најдобар голман во сезоната 2016–17 во Првата лига на Србија, според српскиот весник „ Спортски журнал". На 22 јуни 2017 година, Кировски потпишал двегодишен договор со Чукарички. По една сезона со Чукарички, Кировски взаемно го раскинал договорот и го напуштил клубот по завршувањето на сезоната 2017–18 во српската Суперлига. На 20 јуни Кировски бил промовиран за нов играч на Вардар од спортскиот директор Дарко Панчев. Во декември 2018 година, Кировски го раскина договорот со Вардар и го напушти Вардар како слободен играч, пропуштајќи да има официјален настап за клубот.

На 5 февруари 2019 година, Кировски се приклучил на ФК Будуќност Добановци. По краткиот престој во ОФК Жарково, Кировски се вратил во Будуќност Добановци во јануари 2020 година, за да се пензионира четири месеци подоцна на 30-годишна возраст, во мај 2020 година, по неговата петта операција на грбот.

Репрезентативна кариера
-----------------------

Кировски ја претставувал Србија на УЕФА првенството до 19 години во 2009 година. Тој го направил своето деби за српската репрезентација до 21 година во пријателски натпревар против бугарската репрезентација до 21 година на 25 март 2011 година, победа на домашен терен со 4–1. Неговиот втор натпревар беше во победата од 2-0 на домашен пријателски натпревар над Молдавија У21 на 14 август 2012 година.

Наводи
------

1. ↑  „Погледајте Журналов тим сезоне Прве лиге Србије: Кировски и Ђерић најбољи!". *Sportski žurnal* (Serbian). 21 June 2017. Посетено на 22 June 2017.CS1-одржување: непрепознаен јазик (link)
2. ↑  „Golman Aleksandar Kirovski u Čukaričkom". *FK Čukarički official website* (Serbian). 22 June 2017. Посетено на 22 June 2017.CS1-одржување: непрепознаен јазик (link)[*мртва врска*]
3. ↑  „Голман Кировски и дефинитивно напустио Чукарички". *Sportski žurnal* (Serbian). 14 June 2018. Посетено на 21 June 2018.CS1-одржување: непрепознаен јазик (link)
4. ↑  „Вардар го промовираше голманот Кировски". *sportmedia.mk* (Macedonian). 20 June 2018. Архивирано од изворникот на 21 June 2018. Посетено на 21 June 2018.CS1-одржување: непрепознаен јазик (link)
5. ↑  „Бивши голман Звезде раскинуо уговор и вратио се у Србију". *Sportski žurnal* (Serbian). 12 December 2018. Посетено на 12 December 2018.CS1-одржување: непрепознаен јазик (link)
6. ↑  Кировски после Звезде и Вардара завршио у Добановцима, zurnal.rs, 5 February 2019
7. ↑  INTERVJU – Aleksandar Kirovski u penziji: Peta operacija s 30 godina, leđa više nisu mogla da izdrže, mozzartsport.com, 31 May 2020

Надворешни врски
----------------

* Профил на УЕФА
* Александар Кировски на soccerway
* Профил на Србијафудбал
**Џими Замбо** (роден **Имер Замбо** , 20 јануари 1958 - 2 јануари 2001) беше унгарски поп- пејач. Заради неговата популарност и опсег од четири октави го доби прекарот "Кралот".

Кариера
-------

Замбо ја започна својата пејачка кариера во детскиот хор на унгарското државно радио. Помеѓу 1982 и 1986 година работел во САД во клупскиот круг пред да се врати во Унгарија. Неговиот пробив дојде во раните 1990-ти години, кога тој беше прогласен за унгарски пејач на годината во 1993 година. Неговиот албум "*Божиќ со Џими" од* 2000 година беше најпродаван во Унгарија многу недели пред неговата смрт. Сите негови албуми се платина. Помеѓу март 2000 година и неговата смрт тој беше домаќин на сопствената популарна емисија на комерцијална телевизија РТЛ Клуб .

Смрт
----

 Гробот на Џими Замбо во Будимпешта, гробиштата Цепел
Замбо починал на 2 јануари 2001 година, со рана од огнено оружје во главата. Полицијата во Будимпешта соопшти дека се навалил од прозорецот и испукал два куршума од неговата Берета од 9мм кон петелот на соседот во обид да го исплаши, поради чиешто пеење не можел да спие. Потоа, за да ѝ покаже на неговата сопруга дека во пиштолот нема повеќе куршуми, го отстранил магазинот, пиштолот го ставил на главата и  повлекол. Сепак, во комората имало куршум, кој го погодил во главата. Бил однесен во болница, каде починал неколку часа подоцна. Тој консумирал алкохол, иако не во голема количина. Во неговото тело не се најдени никакви видови на дрога. Овој инцидент бил прогласен за несреќен случај.

Наводи
------

1. ↑  „Hungary's pop 'King' dies". 26 May 2018.
2. ↑  „CER - Hungary: The King is dead". Архивирано од изворникот на 2016-06-13. Посетено на 2019-02-01.

Надворешни врски
----------------

* Унгарски поглед, на англиски, на Кралот
* Џими Замбо на Find a Grave (англиски) Џими Замбо на Find a Grave (англиски) наоѓање на гроб Џими Замбо на Find a Grave (англиски)
Џин Роденбери
**Џин Роденбери** (англиски: *Gene Roddenberry*) (19 август 1921

 – 24 октомври 1991

) бил американски сценарист и продуцент. Тој е творецот на *Star Trek*.

Роден е на 19 август 1921 година во Ел Пасо, Тексас. Детството го поминал во Лос Анџелес. Во младоста, тој има учествувано во Втората светска војна како воен пилот. За време на војната тој пишува стории и поеми кои биле објавувани во реномирани весници како што е *New York Times*. Исто така бил дел и од полицијата во Лос Анџелес од 1949 до 1956 година.

Работи на сценарија за некои серии, и конечно во 1966, неговата најуспешна серија, Star Trek почнува редовно да се емитува. Исто така се јавува и како продуцент на неколку од долгометражните филмови, но и како консултант за серијалите кои настанаа од неговиот оригинален Star Trek. Неговото име, нормално може да го сретнете во било која епизода на Star Trek од било кој од 5 серијали, како и анимираната серија.

Во 1986 година, добива и своја ѕвезда во Холивуд, и е првиот сценарист/продуцент кој добил своја ѕвезда на Патеката на славните.

Следната година почнува да се прикажува *Star Trek: The Next Generation*, која за 7 години прикажувања има добиено многу Emmy награди.

Роденбери е исто така добитник и на Jack Benny Memorial Award, награда за животно дело.

Роденбери почина на 24.10.1991, оставајќи ја зад себе својата сопруга Мејџел Берет, добро позната на обожавателите на *Star Trek: TOS*, бидејќи ја толкуваше улогата на медицинската сестра Chapel. Исто така остави и три деца, 1 син и две ќерки од неговиот претходен брак.

Извори
------

* Mak Trek

|  |  |
| --- | --- |
| Знаме на САДБиографска икона | *Оваа личност од САД статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 106249744
* LCCN: n79121342
* ISNI: 0000 0001 0930 2468
* GND: 119218542
* SUDOC: 083145265
* BNF: cb11922342h (податоци)
* BIBSYS: 90144049
* MusicBrainz: 4c113d66-6330-4809-aeb8-e761fcab4589
* NDL: 00454459
* NKC: xx0102236
* BNE: XX1272419
* CiNii: DA12408959

 |

 |
**Претседателот на Бугарија** (бугарски: *Президент на Република България*) е шеф на државата на Република Бугарија. Нему му помага потпретседател. Претседателот го избираат директно бугарските граѓани со мандат од 5 години, со можност за еден повторлив.

Како институција, претседателот на Бугарија има голем број функции и овластувања, кои се регулирани во Четвртото поглавје од Уставот на Република Бугарија од 1991 година. Жељу Желев беше избран за прв претседател на републиката.

Во Третата бугарска држава, функциите на шефот на државата ги извршувале монархот (кнезот и царот), регенцијата, а подоцна и колективните тела како што се претседателот на Привременото претседателство на Народна Република, претседавачот со Президиумот на Народното собрание, претседателот на Државниот совет на Народна Република Бугарија. Претходник на денешната институција на претседателот беше претседавач (претседател) на Републиката (1990–1992).

Седиштето на претседателот и потпретседателот е зградата на Претседателството на Република Бугарија во Софија.

Наводи
------

1. ↑  Депутатската заплата скочи с 500 лв. ето колко взимат Борисов и Радев
2. ↑  Заплатите на депутатите: Кой колко получава, НоваТВ

Надворешни врски
----------------

* Официјална веб-страница на претседателот на Република Бугарија
|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

 *Sequoiadendron giganteum* 
**Џиновската секвоја** (лат.: ***Sequoiadendron giganteum***) е единствениот вид во родот ***Секвојадендрон*** (*Sequoiadendron*), и еден од трите видови на четинарски дрва познати како секвои класифицирани во фамилијата чемпреси (Cupressaceae) во потсемејството *Sequoioideae*, заедно со *Sequoia sempervirens* (обичната секвоја) и *Metasequoia glyptostroboides* (метасеквојата).

Џиновската секвоја е позната и под имињата **Секвојадендрон** (по родот) и **Велингтонија**. Џиновската секвоја уште е позната како и црвено дрво коешто се наоѓа во областите на Северна Калифорнија. Џиновската секвоја е најголемиот жив организам на планетата коешто живее околу 4900 години , а расте просечно 120 метри и е широка 11 метри. Во времето на диносаурусите имало разни врсти на секвоја , но со катаклизмата на диносаурусите пред 65 милиони години опстојале да живеат само две врсти на џиновска секвоја .
Во музиката, **сводовиот облик** е пресечна структура за музичко парче засновано врз повторување, во обратен редослед, на сите или повеќето музички делови, така што целокупната форма е симетрична, најчесто околу средишно движење. Деловите не треба да се повторуваат буквално, но барем мора да споделуваат тематски материјал.

Создава интерес преку меѓусебно дејство меѓу „памтењето, варијациите и напредокот". Иако обликот се чини дека е статичен и го негира напредокот, паровите движења создаваат „ненасочна постапка" со средината, а обликот „всушност создава специфични изразителни можности кои инаку би биле недостапни за делото како целина".

Бела Барток е познат по неговата употреба на сводовиот облик, на пример, во неговиот четврти и петти гудачки квартет, Концерт за оркестар, „*Музика за жици, Перкусии и Челеста*", втор пијанов концерт и, во помала мера, и во неговиот втор виолински концерт. *„Адаџо за жици*" на Самуел Барбер и гудачки квартет бр. 8 на Шостакович во це-мол исто така користат сводов облик.

Најпозната структура во сводов облик е АБЦБА.

Поврзано
--------

* Хиастична структура

Наводи
------

1. 1 2  Wilson, Paul (1992). *The Music of Béla Bartók*. ISBN 0-300-05111-5. p. 32.
Пинта светло пиво
**Пинта** (англ. *pint*) е англиска едница мерка за зафатнина или капацитет според британскиот и американскиот систем, еднаква на половина кварта, една осмина галон. Прилично грубо земено ова е еднакво на половина литар, но се разликува од систем до систем, и по тоа дали содржината е течност или сува:

Обединето Кралство, Комонвелт (Британски)
1 пинта = 20 течни унци = 568,26125 mL ≈ 568 mL
1 пинта = 4 џили (правна дефиниција; во некои места џилот се нарекува пола пинта; на сите други места џил била ⅓ пинта млеко која бесплатно ја добивале ученици)
САД
1 пинта (течна) = 16 течни унци = 2 шолји ≈ 473 mL
1 пинта (сува) = 550,6104713575 mL ≈ 551 mL
1 пинта (метричка) = 500 mL (неформално)

Историја
--------

Пинтата се дефинира како 1/8 галон. За разни други стоки постоеле други верзии на галон, а такви постоеле и за пинта.

Америка го прифатила т.н. вински галон (дефиниран во 1707 како 231 кубни инчи) како основна мерка за течности, од која е произлезена американската течна пинта, и британскиот пченкарен галон (1/8 стандарден „винчестерски" шиник пченка, или 268,8 кубни инчи) како сува мерка, од која произлегува американската сува пинта.

Во 1824 британската влада ги заменила сите разни галони со нов империјален галон заснован на десет фунти дестилирана вода при 62 °F (277,42 кубни инчи), од која произлегува британската фунта.

Поврзано
--------

* Пинта (чаша)
**Џим Вокер** (роден 1955 година) - канадски музичар, кој бил основачки директор, како и првичен тапанар за британската музичка група, Public Image Ltd.

Ран живот и образование
-----------------------

Џејмс Донат Вокер е роден во Едмонтон, Алберта. Прво вежбал како џез тапанар на Музичкиот колеџ Беркли во Бостон, каде што го предавале Алан Досон и Џо Хант.

Кариера
-------

Во 1977 година, заедно со Малком Хасман и Крис Арнет, тој ја створил панк групата од Ванкувер, Furies, првата панк рок група во Западна Канада. Бендот се распаднал по неколку месеци, а Вокер се преселил во Лондон подоцна истата година. На почетокот на мај 1978 година, откако одговорил на огласот поставен во „*Melody Maker*", тој се појавил на аудиција и станал член-основач на „Public Image Ltd.", со Џон Лајдон, Кит Левин и Џон Вордл (Џа Вобл).

Незадоволен од насоката на бендот, тој го напушти бендот како свирач во февруари 1979 година, и како директор во јануари 1980 година. По PiL, тој свирел за неколку помалку познати месни лондонски бендови, вклучувајќи ги The Pack и The Straps, пред да ја створи Human Condition во 1981 година со Џа Вобл и Дејв „Анимал" Молтби. Human Condition биле заедно нешто повеќе од една година, свирејќи на измешани критики, пред да се распушти во 1982 година. 

Во 1984 година го напуштил Лондон за Њујорк, а по свирењето таа година ја напуштил музичката индустрија. Вокер бил интервјуиран за документарниот филм во 2017 година, „*Public Image е расипан*".

Наводи
------

1. ↑  "PiL: The Public Image Is Rotten (Songs From the Heart) review – how John Lydon bulldozed pop". *The Guardian*, 
Chal Ravens, 19 јули 2018
2. ↑  "Jim Walker". *Allmusic*, Biography by Eugene Chadbourne
3. ↑  "The Furies". *Bloodied but Unbowed*, Scott Beadle and Les Wiseman | 22 јануари 2010
4. ↑  "Record Bin: How Public Image Ltd escaped the shadow of its punk lineage on "Metal Box"". *Nooga Today*, 16 мај 2017.
5. ↑  Steve Taylor (27 септември 2006). *The A to X of Alternative Music*. A&C Black. стр. 196. ISBN 978-0-8264-8217-4.
6. ↑  Kenneth L. Shonk, Jr.; Daniel Robert McClure (17 август 2017). *Historical Theory and Methods through Popular Music, 1970–2000: "Those are the New Saints"*. Palgrave Macmillan UK. стр. 161. ISBN 978-1-137-57072-7.
7. ↑  "John Werner on the Furies, the Pack, Theatre of Hate, and the Vancouver–U.K. punk migration". *Georgia Straight*, by Allan MacInnis, 15 јануари 2019
8. ↑  Ian Glasper (1 мај 2014). *Burning Britain: The History of UK Punk 1980–1984*. PM Press. стр. 308. ISBN 978-1-60486-989-7.[*мртва врска*]
9. ↑  Simon Reynolds (10 август 2010). *Totally Wired: Postpunk Interviews and Overviews*. Soft Skull Press. стр. 32. ISBN 978-1-59376-394-7.[*мртва врска*]
10. ↑  "John Lydon resurrects his 'folk band'". *The Globe and Mail*, 7 мај 2010, Joshua Ostroff
11. ↑  "The Public Image Is Rotten". *Chicago Reader*, j. R. Jones.

Надворешни врски
----------------

* Животопис на *Fodderstompf*